माओवादी विधान अधिवेशन : समूहगत सुझाव संकलन सुरु
नेकपा माओवादी केन्द्रको प्रथम विधान सम्मेलनको दोस्रो दिन बुधबार समूहगत छलफलबाट प्राप्त सुझाव संकलन भइरहेको छ । मंगलबार विधानमाथि छलफल र संशोधनका लागि सुझाव संकलन गर्न २० वटा समूह विभाजन गरिएको थियो । केहीबेर अघिदेखि ती समूहमा छलफलबाट निचोडकारुपमा तय भएका सुझावहरु संकलन गर्न भइरहेको हो । 
काठमाडौँ — नेकपा माओवादी केन्द्रको प्रथम विधान सम्मेलनको दोस्रो दिन बुधबार समूहगत छलफलबाट प्राप्त सुझाव संकलन भइरहेको छ । मंगलबार विधानमाथि छलफल र संशोधनका लागि सुझाव संकलन गर्न २० वटा समूह विभाजन गरिएको थियो । केहीबेर अघिदेखि ती समूहमा छलफलबाट निचोडकारुपमा तय भएका सुझावहरु संकलन गर्न भइरहेको हो । सम्मेलनमा मंगलबार पार्टी अध्यक्ष एवम् प्रधानमन्त्री पुष्पकमल दाहालले प्रस्तावित विधान मस्यौदा छलफलका लागि प्रस्तुत गरेका थिए । प्रस्तावित विधानमाथि समूहगत छलफलबाट आएका निचोडहरुलाई समूहका संयोजकहरुले सुझावसहित प्रस्तुत गरिरहेका छन् । एक समूहमा कम्तिमा ५० जना प्रतिनिधि रहने गरी विधानमाथिको छलफलका लागि समूह बनाइएको थियो । सम्मेलनमा भाग लिन पार्टीका स्थायी समिति सदस्य, पोलिटब्युरो सदस्य, केन्द्रीय सदस्य, प्रदेशका पदाधिकारी, विभिन्न मोर्चाका संयोजकहरुको सहभागिता रहेको छ ।प्रस्तावित विधानमा आवश्यक संशोधनसहित पारित गर्दै सम्मेलन बिहीबार सम्पन्न हुने माओवादी केन्द्रले जनाएको छ । 